Helmut Wolff

Helmut Wolff (født 14. august 1897 i Schäßburg i Transilvania i kongedømmet Ungarn i Østerrike-Ungarn, død 12. april 1971 i Südstadt, nær Wien) var en transilvansk politiker.

Liv 
Wolff var sønn av byprest og senator Johann Woff. I første verdenskrig deltok han som reserveoffiser i Kaiserjäger-regimentet. Deretter studerte han odontologi i Cluj-Napoca, Berlin, Kiel og Graz, og tok en doktorgrad. Fra 1923 til 1935 praktiserte han i Bistrița, og fra 1935 i Sibiu.

Wolff bekjente seg offentlig til nasjonalsosialismen og til førerprinsippet. Til å begynne med tilhørte han «Klingsorkreis», ledet av Heinrich Zillich, men senere gikk han over til «Erneuerungsbewegung», ledet av Fritz Fabritius.

Den 5. mars 1935 ble han valgt til leder av Deutsch-sächsischer Nösner-Kreisausschuss i Bistrița. Den 7. juni 1935 ble han valg til Deutsch-sächsischer Volksratspräsident og assisterende landkirkekurator av den evangeliske kirken i Romania.

Publikasjoner 
 Ein Jahr Volksgemeinschaft der Deutschen in Rumänien unter Fritz Fabritius, Krafft & Dritkeff, 1936, 68S.

Referanser 

Rumenske politikere
Personer fra Sighișoara
Østerriksk-ungarere fra første verdenskrig
Nasjonalsosialisme